《到荆州春物正佳枢使王公招宴欢甚已而幕府诸公携饯荆江亭并成四诗 其一》
宋代·孙应时

初日明远岸，绿芜满平川。天宇呈春姿，物物怀芳妍。

长堤行车马，高楼馀管弦。由来大国楚，风景故依然。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。